Ons eie Trish wen nog 'n groot prys | Netwerk24
Ons eie Trish wen nog 'n groot prys
Die Weslander-joernalis Trish Goosen met haar nuutste prys.
Weslander se eie bekroonde joernalis en skrywer Trish Goosen het verlede week by die jaarlikse Media24 Legends-prysuitdeling nog 'n veertjie in haar hoed gekry.
Goosen is sedert 2011 'n verslaggewer by Weslander, waar sy haar passie vir gemeenskapsmense en hul stories uitleef. Oor die jare het sy alles van misdaad, munisipale sake tot sport gedek.
Sy blink egter uit met haar eg Weskus-stories en profiele.
Hiervoor het sy reeds verskeie pryse gewen en is vanjaar tesame met die Legends-toekenning ook as 'n finalis in die FCJ-gemeenskapskoerante-afdeling benoem.
Benewens haar joernalistieke werk het sy ook verskeie boeke die lig laat sien. Haar drie liefdesromans is Liefde op Langebaan (2013), Hartstog op Hartenbos (2015) en Vurig op Flaminkevlei (2016), wat deur NB Uitgewers gedruk en uitgegee is.